 

**בבית הדין הצבאי המחוזי**

**במחוז שיפוטי מטכ"ל**

**בפני כבוד סגנית הנשיא: סא"ל סיגל טורג'מן חזן**

**בעניין: התובע הצבאי: (ע"י ב"כ,** **סרן שי פרץ)**

**נגד**

הנאשמת: ח/ XXX רב"ט א.מ (ע"י ב"כ, סגן עדן שאקי)

**הכרעת -דין**

החיילת מורשעת, על פי הודאתה, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדרה מיחידתה XXX מיום 19.05.2022 ועד יום 17.10.2022 למשך 152 ימים, בהתאם לכתב האישום המתוקן ולפרטים הנוספים.

* **ניתנה היום, כ"א בכסלו תשפ"ד, 04.12.2023, והודעה בפומבי ובמעמד הצדדים.**

­­­­­\_\_\_\_\_\_\_\_\_\_\_\_

**סגנית הנשיא**

**גזר-דין**

החיילת הורשעה על פי הודאתה בעבירה של התנהגות מבישה, בגין כך שנעדרה מיחידתה במשך 152 ימים עד להתייצבותה. לאחר שנעצרה, הביעה רצונה להשתלב במסגרת בית הדין המשלב. על אף שההליך היה רצוף קשיים נוכח נסיבות אישיות מורכבות, גילתה החיילת יכולות גבוהות והצליחה להשלים את ההליך בהצלחה לשביעות רצון מפקדיה ובסיועם.

עם סיום ההליך, ביקשה התביעה לתקן את כתב האישום לסעיף שאינו נושא עימו רישום פלילי והצדדים עתרו לענישה מותנית. בנסיבות העניין, נוכח ההליך המוצלח, מצאתי את הסכמת הצדדים ראויה והחלטתי לאשרה.

**על החיילת נגזר עונש מאסר מותנה בן שלושים (30) ימים למשך שנתיים (2), לבל תעבור עבירה לפי סעיף 92 או 94 לחוק השיפוט הצבאי, התשט"ו - 1955.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקד החיילת.**

**העתק יועבר גם לעו"ס בית הדין המשלב (**meshalev.tali@gmail.com**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החיילת השלימה בהצלחה את הליך השילוב.**

**העתק ההחלטה יועבר לאע"צ בר בהערכה על חלקו בהליך השילוב של החיילת שהסתיים בהצלחה.**

**המזכירות תסמן את התיק במערכת חוק וצדק בסימון "הושלם הליך שילוב".**

* **זכות ערעור כחוק.**
* **ניתן היום, כ"א בכסלו תשפ"ד, 04.12.2023 ,והודע בפומבי ובמעמד הצדדים.**

\_\_\_\_\_\_\_\_\_\_\_\_\_\_\_

**סגנית הנשיא**

**נערך על ידי: ק.ג**

**בתאריך:31.12.2023**

**חתימת המגיה: סגן שיר בן-ארמון**